คุณค่ะตอนนี้หนูปวดใต้ซี่โครงมา2วันเเล้วค่ะจำได้ว่าก่อนปวดไปยกของหนักมาค่ะยกหลายรอบกลับบ้านทาก็มีอาการเจ็บเเปล๊บๆที่เอวเวลาลุกนั่งเเบ้วรู้สึกเกร็งท้องมากเลยค่ะหายใจไม่ค่อยออกหนูได้เอายาทาเเล้วบีบนวดตอนนี้ปวดตรงซี่โครงมากเลยค่ะอยากรู้ว่ามันจะเป็นอะไรใหมค่ะ🙏🙏
สวัสดีค่ะ อาการปวดใต้ซี่โครงนั้นอาจจะเกิดมาจากการปวดกล้ามเนื้อหรือเส้นเอ็นบริเวณดังกล่าว ยิ่งถ้ามีประวัติการยกของหนักมากนำมาก่อน น่าจะเกิดจากสาเหตุนี้มากที่สุด สาเหตุอื่นๆเช่นมีปลายเส้นประสาทอักเสบ กระดูกซี่โครงหักถ้าเป็นอุบัติเหตุแบบรุนแรง เป็นต้นควรพักการใช้งานบริเวณดังกล่าว งดการยกของหนักจนกว่าอาการจะทุเลา รับประทานยาแก้ปวด ยาแก้อักเสบเพื่อช่วยบรรเทาอาการได้ควรรีบไปพบแพทย์หากปวดมากจนรบกวนการใช้ชีวิตประจำวัน หรือมีรอยฟกช้ำ รอยแผลที่บริเวณดังกล่าวร่วมด้วย